“ครัวปันอิ่ม” เสริมพลังทีมแพทย์ รพ.สนามแสงแห่งใจ ปันรอยยิ้มชาวบางพลีสู้โควิด
"ครัวปันอิ่ม" ส่งมอบอาหารอุ่นร้อนพร้อมทาน เสริมพลังทีมแพทย์ รพ.สนามแสงแห่งใจ ปันรอยยิ้มชาวบางพลีสู้โควิด
"ครัวปันอิ่ม" ส่งมอบอาหารอุ่นร้อนพร้อมทาน เสริมพลังทีมแพทย์ รพ.สนามแสงแห่งใจ ปันรอยยิ้มชาวบางพลีสู้โควิด
17 ส.ค. 2564

มูลนิธิธนินท์-เทวี เจียรวนนท์, มูลนิธิอริยวรารมย์, มูลนิธิพุทธรักษา,โรงพยาบาลในเครือพริ้นซิเพิล เฮลท์แคร์, MQDC, อีอีซี เอ็นจิเนียริ่ง เน็ทเวิร์ค และทีแอนด์บี มีเดีย โกลบอล ร่วมกับจิตอาสา CPF และ ซีพี อินเตอร์เทรด เปิดตัวโครงการ “ครัวปันอิ่ม” ส่งมอบอาหารอุ่นร้อนพร้อมทาน เครื่องดื่มเพื่อสุขภาพ กาแฟ และหน้ากากอนามัย ให้กับชาวบางพลี จ.สมุทรปราการ เพื่อบรรเทาความเดือดร้อนในภาวะวิกฤตโควิด รวมทั้งเป็นกำลังใจและแบ่งเบาภาระการจัดเตรียมอาหารแก่บุคลากรทางการแพทย์ รพ.สนามแสงแห่งใจ บางนา-ตราด
สำหรับ “ครัวปันอิ่ม” เกิดจากความร่วมมือของทุกภาคส่วนกว่า 100 องค์กรพันธมิตรในการมอบข้าวกล่อง 2 ล้านกล่อง นาน 2 เดือน ใน 40 จุดทั่วกรุงเทพฯ เพื่อเป็นส่วนหนึ่งในการแบ่งเบาภาระให้กับประชาชนในหลายชุมชนที่ขาดรายได้ในระหว่างกักตัว
โดยนำอาหารกล่องและสิ่งของจำเป็นที่ประกอบด้วย ข้าวกะเพรากุ้ง เครื่องดื่มเพื่อสุขภาพ กาแฟ และหน้ากากอนามัยซีพีไปมอบให้กับชาวบางพลีชุมชนบางแก้ว ชุมชนคลองคลองอาจารย์เกตุ และโรงพยาบาลสนามแสงแห่งใจ บางนา-ตราด เพื่อเป็นกำลังใจ แทนคำขอบคุณให้กับบุคคลทางการแพทย์